  Наталья Тетерина 10-тӥ тулыспалэ Удмуртиысь ог 6 сюрс 500 адями «Лыжня России» огъяросси куасэн бызьылонъёсы потоз, ивортэ элькунысь Спортъя министерстволэн пресс-службаез. Та нуналэ удысужлыко бызьылӥсьёс но куасэн бызьылонэз яратӥсьёс элькунлэн вань каръёсаз но 22 ёросъёсаз ӵошатскозы. «Лыжня Росии» ужрадлэн валтӥсь стартэз туэ нырысьсэ Ижкар интые Можгаын ортчоз. Радъясьёс чакламъя, 10-тӥ тулыспалэ «Родник» куас базае 2 сюрс пала адями вуоз. Отын 5 но 10 иськеме бызьылонъёс, озьы ик 2018 метре VIP-бызьылон ортчозы. 5–9 тулыспалэ валтӥсь стартэ лэзёнъя ӧри Можгаысь Пиналъёслы но егитъёслы спортъя школаын ужалоз, нош 10-тӥ тулыспалэ 8 час 30 минутысен 10 часозь — пырак «Родник» куас базаын. Ӵошатсконэ котькуд пыриськись лэзёнъя ӧрие паспорт яке вордскем сярысь свидетельство, эм утетъя полис, эмчилэсь лэзён яке эм куриськон, шудтэм учырлэсь утетъя полис вайыны кулэ Удмуртиысь Спортъя министерстволэн пресс-службаезУдмуртиысь каръёсын но ёросъёсын «Лыжня России» ужрадлэн стартъёсыз сярысь рос-просгес тодыны луоз элькунысь Спортэя министерстволэн сайтатысьтыз. Тегъёс: Спорт Можга Удмуртия куасэнбызьылон спортъяминистерство  